عدد كبير من المؤرخين، بيأكّدوا إن مظهرهم كان مخيف يملأ الرعب والرهبة فى النفوس، وده لإنهم كانوا بيرتدوا ملابس سوداء طويلة بتغطيهم من الرأس لغاية أصابع أقدامهم وتشبه إلى حد كبير ملابس الرهبان زي ما حضراتكم شايفين في الصور، وكانوا بيتنقّلوا بين المدن من خلال أحصنة سوداء ضخمة، ويعلقوا على صهواتها رؤوس مقطوعة لكلاب مفترسة، ويضعوا وراء ظهورهم مكنسة كبيرة الحجم.. فكانت رؤوس الكلاب كناية عن الفتك بأعداء القيصر، أما المكنسة فهي بترمز إلى تنضيف البلاد من شرور الخونة ودسائسهم، وعشان كده كانت الأهالي بتطلق على جنود الكتيبة المرعبة دي اسم (كلاب القيصر Dog-headed people).. والاسم ده فعلاً كان لايق عليهم جداً لإن القيصر حرفياً كان بيعاملهم كإنهم حيواناته الأليفة، لدرجة إنه أخد ٣٠٠ مقاتل منهم عشان يعيشوا معاه فى قلعته المعزولة.